text: Младият изпълнител на Диапазон Рекърдс Лоренцо представи новия си проект – „Виж анакондата“. Парчето е по музика на албанската звезда Flori.
  Парчето е в типичния за Лоренцо модерен, мелодичен стил. От първата си песен той се придържа към тази линия и предлага на меломаните винаги изпипани
  вокално и мелодично изпълнения.
  „Виж анакондата“ вече е в класацията на You Tube – Набиращи популярност в България. Парчето е включено и в плейлистата с поп-фолк на музикалната платформа Deezer.
  Лоренцо наскоро отпразнува 18-ия си рожден ден с голямо парти в столичен клуб. Тогава младият изпълнител обеща, че феновете могат да очакват много нови проекти от него.
  „Имам страшно много идеи. За мое съжаление не мога да ги осъществя всичките наведнъж (смее се). Но може би така е и по-добре, за да мога по-дълго време да представям нови неща.“ – споделя талантливият певец.
  Песента можете да гледате в ефира на Фен ТВ и в официалния You Tube канал на медията ТУК:
  https://youtu.be/TfRc1GyUIh4
  Публикувана в НОВИНИ
  Продължава...	
  Софи Маринова и Гринго се вричат във вечна вярност	
  Голямата дата вече е известна – 24 март 2019! На този ден талантливата Софи Маринова ще изрече заветното „Да!“ пред своя любим Тодор Давидов – Гринго.
  Историята на звездната двойка е достойна за холивудски блокбъстър, а след редица изпитания любовта им изглежда по-силна от всякога. Съдбата пресича пътищата на Софи и Гринго на 20 ноември 2015 в Германия, а повод за запознанството им става концерт на гласовитата певица за българската общност там.
  Двуметровият здравеняк е ангажиран като част от охраната на събитието. Още щом срещат погледи двамата разбират, че между тях ще се зароди нещо повече от професионален контакт. Вечерта след концерта излизат заедно, а на следващия ден започват връзката си.
  Три години по-късно Софи и Гринго се обичат все по-пламенно и са напълно сигурни, че са създадени един за друг. Успешно преодолели всички препятствия, бъдещите младоженци вече изглеждат като едно щастливо семейство. Синът на Софи, Лоренцо, който също гради кариера като певец, е в прекрасни отношения с Гринго и го приема не само като баща, но и като приятел.
  Публикувана в НОВИНИ
  Продължава...	
  Лоренцо си татуира името на Софи Маринова	
  Лоренцо вече има нова татуировка на ръката. Младият изпълнител публикува снимка в социалните мрежи, на която е вдигнал дланта си, а на нея е изписано името на неговата майка - Софи Маринова. То е придружено и от изображение на корона. Кадърът има стотици харесвания и множество одобрителни коментари.
  Неотдавна Лоренцо тотално промени визията си - подстрига дългата си коса, изруси се и си сложи обица. Татуировката е поредната промяна при певеца, а тя загатва, че двамата със Софи са си изключително близки. Двамата дори направиха обща песен - "Хитът на сезона", която можете да гледате в ефира на ФЕН ТВ и в YouTube канала на телевизията: https://youtu.be/ahedUxgQb-U
  Ето и снимката, която изпълнителят качи на своята фейсбук страница:
  Публикувана в НОВИНИ
  Продължава...	
  Лоренцо си татуира името на Софи Маринова	
  Синът на ромската перла Софи Маринова – Лоренцо, татуира името на майка си върху дясната си ръка. „Първо си направи кръстче, много хубаво. Той обича татуировките, а аз не съм от майките, които забраняват. Щом иска - нека се рисува. В днешно време тези неща се премахват бързо. Днес иска, утре не, за мен е важно да е щастлив“, споделя Софи Маринова.
  От своя страна Лоренцо сподели, че има още много идеи за татуировки, но ще изчака, тъй като тялото му все още се променя.
  За всички новости около живота на звездите следете сайта на Фен ТВ, както и ефира на медията.
  Публикувана в НОВИНИ
  Продължава...	
  Куп звезди поздравиха Лоренцо за "Парти мишената"	
  Те застанаха с лицата си и сърцата си зад новия музикален проект " Парти Мишената " на младия изпълнител Лоренцо, син на голямата Софи Маринова. Преди броени дни парчето направи своята премиера в ефира на Фен ТВ .
  Те застанаха пред обектива на камерата си за да представят неговата песен и загърбиха всякакъв вид комплекси и предрасъдъци.
  Джансевер, ТедиКацарова, Ерик, СофиМаринова, Марая, Крум, Нани, Стоян Стоянски, Беатрис Демирова, Дани Биков, Марти Стойлов, Тоши Памуков и Румен Стоянов.
  Утвърдени имена, млади таланти, различни стилове, различни професии и всеки от добър - по-добър в това, което прави. Лоренцо не скри вълнението си и уважението си към своите колеги и им благодари от официалната си страница във Фейсбук.
  "С изключение на Софи Маринова, защото ми е майка и би дала живота си за мен ,останалите дванадесет личности пренебрегнаха егото си, за да кажат и да покажат нещо много важно на всички останали. А то е, че трябва да се подкрепяме, да се уважаваме и да ценим труда на другите, ако искаме и нашият труд да бъде оценен. Да спрем да разделяме музиката, защото има само два вида музика - хубава и лоша, и два вида изпълнители - можещи и неможещи", сподели Лоренцо.
  "След този невероятно човешки жест към мен, всеки един от вас има специално място в сърцето ми. Благодаря ви най-искрено, бъдете живи и здрави, щастливи и благословени. Това, което направихте вие, правят само големите. Останете такива!", допълва младият певец.
  "Аз има още много какво да науча, и още много пъти ще сгреша сигурно, но съм едва на 15 години. Това са моите първи стъпки към голямата сцена и за мен всичко е важно и има значение. Искам да се изградя като добър изпълнител с адекватно сценично поведение и в крак с музикалните и модни тенденции. Искам след време моето семейство, почитателите ми и аз самия да се гордея с достойна музикална кариера", развълнуван заяви изпълнителят.
  Публикувана в НОВИНИ
  Продължава...	
  Софи Маринова спортува в Лондон с Гринго и Лоренцо	
  Софи Маринова вече няколко дни е в Лондон с любимите си мъже Лоренцо и Гринго. Тримата решиха да разпуснат преди концерта на Софи с тренировка на открито в местен парк. Всичко това стана ясно от видео качено в социалните мрежи. В него се вижда как певицата работи за крака докато половинката й прави раменни преси. Настроението е приповдигнато, което си личи от майтапите пускани по време на видеоклипа.
  Днес Софи Маринова ще зарадва българите зад граница с концерт в Selby Centre, Лондон.
  Последвайте страницата и профила на Фен ТВ във Facebook и Instagram за още любопитни новини и снимки около звездите на Фен ТВ.
  Публикувана в НОВИНИ
  Продължава...	
  Лоренцо вдигна мерника на парти мишената	
  Лоренцо представи най-новия си проект, който носи името „Парти мишената“. Клипът вече може да бъде гледан в ефира на ФЕН ТВ и в YouTube канала FENTV Bulgaria.
  И този път младият изпълнител не изневерява на стила си – песента е весела и танцувална, със запомнящи се ритъм и мелодия. Текстът също е закачлив, а във видеото всичко лъха на лукс – мястото, пейзажите, красивите жени.
  „Този клип е поредното мое спазено обещание. Скоро обявих, че ще представя нещо ново на почитателите си и го изпълних. „Парти мишената“ вече е факт и може да бъде гледан по ФЕН ТВ“, заяви Лоренцо.
  Певецът сподели, че работата му доставя удоволствие и винаги се забавлява по време на снимките.
  „Хората си мислят, че снимането на клип е трудоемка работа. На мен обаче този процес винаги ми е бил забавен. Ето сега например – в новото видео едната от визиите ми е с кърпа на главата. Когато излязох пред камерата, колегите започнаха да се шегуват с мен, а един от тях с тържествен тон обяви: „Ти си ранният Мишо Шамара!“, защото съм като рапър. Момичетата пък автоматично се превърнаха в моите „Фенки, фенки“, по аналогия на песента на Мишо. И така този лаф се повтаряше до края на снимачния ден“, разказа през смях синът на Софи Маринова.
  „Парти мишената“ е третият клип на Лоренцо за малко повече от 6 месеца. Това го прави един от най-продуктивните изпълнители в попфолка в момента. Предишните парчета „Instagram“ и „Хитът на сезона“ бяха приети много добре от публиката. Te се превърнаха в абсолютни хитове, като събраха милиони гледания в YouTube.
  Видеоклипът към „Парти мишената“ можете да гледате в ефира на ФЕН ТВ и в YouTube канала на медията: https://youtu.be/i_uqzkqTyXw
  Публикувана в НОВИНИ
  Продължава...	
  Лоренцо набеляза мишената, броени дни остават до партито	
  Лоренцо уверено върви към поредната мишена, която си е набелязал. Синът на Софи Маринова качи снимка в официалната си страница във Facebook, в която обявява, че съвсем скоро ще представи най-новата си песен. Тя ще носи името „Парти мишената“, което младият изпълнител за пръв път издаде в интервю за Фен ТВ преди време.
  „Очаквайте скоро моята чисто нова песен. Броени дни до премиерата на "Парти Мишената “, написа Лоренцо.
  Това ще бъде трети нов проект за младия артист в рамките на шест месеца, което говори за сериозните намерения на певеца да навлезе на музикалната сцена. Последният му клип „Хитът на сезона“ е в дует с неговата майка, а видеото към „Instagram“ вече се радва на над 8 000 000 гледания в YouTube.
  И двата клипа можете да гледате в ефира на ФЕН ТВ, както и в YouTube канала на медията.
  Публикувана в НОВИНИ
  Продължава...	
  Лоренцо пуска нова песен	
  Синът на Софи Маринова ще представи новия си клип в ефира на Фен ТВ
  Младият изпълнител Лоренцо подготвя нов проект. Информацията съобщи лично той в интервю за предаването „Зад кулисите“ по ФЕН ТВ.
  Песента ще носи името „Парти мишената“ и официалната ѝ премиера е планирана за лятото.
  „Замислям един нов проект, казва се „Парти Мишената“. След около един месец ще можете да го гледате по Фен ТВ. Парчето ще е в нов стил, не е като предишните ми песни“, издаде синът на Софи Маринова.
  В разговора Лоренцо издаде и любопитни подробности за себе си, като отбеляза, че още на 3-4 години е започнал да пее.
  „Беше някак забавно - аз едва говорех, но вече можех да пея“, през смях разказа певецът.
  Запитан какво е да имаш такава популярна майка, той не крие, че усещането му харесва, но не обича показността. „Чувството е невероятно, но аз никога не съм бил надменен. Не парадирам с името на майка ми или с моето име. Не ми харесва този начин на живот“.
  „Бих направил дует с Тони Стораро, той е Бог! Има просто неземен глас. Възхищавам му се“, отговори Лоренцо на въпрос с кого би направил дует.
  Изпълнителят на „Instagram“ изказа признания към своята майка и заяви, че има най-добрия пример за подражание и се надява той да постигне нейните успехи.
  „Пожелавам си това, което се е случило на майка ми, да се случи и на мен“, завърши младият певец.
  Цялото предаване "Зад кулисите" с участието на Лоренцо можете да гледате в YouTube канала на Фен ТВ: https://youtu.be/3bUJxDnateE
  Публикувана в НОВИНИ
  Продължава...	
  Лоренцо с ексклузивно интервю за Фен ТВ	
  Лоренцо даде ексклузивно интервю пред камера на „Зад кулисите“. Талантливият певец сподели на водещата Гергана много интересни неща от живота си. Какво прави вкъщи и как се справя на сцената, има ли приятелка и дали майка му, Софи Маринова го държи изкъсо? Ще разберете утре (05.05) от 19:00 часа в предаването „Зад Кулисите“, само по Фен ТВ.